《次韵题马氏亦乐园集》
宋代·林希逸

何处君家亦乐园，遥知眼界与天宽。年时料得群花好，岁晚祇天老树蟠。

佳客酒中吟李白，主人林下见韦丹。事随鸿去今如梦，却有赓酬集可观。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。